钦定古今图书集成/理学汇编/文学典/第117卷 > 傅汝舟
## 钦定古今图书集成/理学汇编/文学典/第117卷 > 傅汝舟

按《列朝诗集》，“汝舟字远度，江宁人。家世颖国之后，隶
籍京卫。幼孤负至性，奇崛好古，读书能知大意，矢口
辨駮，多有别解。好谭经济大略，矫尾厉角，人无以难
也。天启三年，河西之役，守将罗一桂、监军高廷佐暨
高之仆夫永皆死之。生与平湖马文治、武康茅元仪
为位于清溪黄侍中祠内，各为祭文奠而哭之。酹酒”
哀恸，感动路人，其忠义抑塞如此。为诗皆牛鬼蛇神，
旁见侧出。有《噬心集》若干卷，余惜其偭背大雅，未可
以传后也。姑从文寺所论次，录其三首。